Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 827

5. évfolyam Órakeret Éves óraszám: 37 (vagy 55,5*) óra Heti óraszám: 1 (vagy 1,5) óra Belépõ tevékenységformák Észlelések, megfigyelések, vizsgálatok, kísérletek alapján néhány konkrét alapfogalom kialakítása. A megfigyelt jelenségek alapján konkretizálási és általánosítási gondolkodási mûveletek végzése. A megismert természeti jelenségekben az anyag változásainak alapfokú értelmezése. Az egyszerû jelenségek okszerû magyarázata. A szöveges és képi információk értelmezése, rendszerezése, egyszerû következtetések levonása. Mérések, kísérletek önálló elvégzése és eredményeik értelmezése. Iránymeghatározás térképen, tájékozódás, egyenes vonalú távolságmérés. *(A tantárgyi tanterv órakerete 55,5 órára a szabadon tervezhetõ órákkal egészíthetõ ki). A valóságos környezet megfigyelésével, vizsgálatával információnyújtás. Közvetett információnyújtás ismeretterjesztõ kiadványok, képek, filmek, modellek segítségével. Az élõlényekre vonatkozó köznapi ismeretek természettudományos szemléletû bõvítése, rendszerezése. Az érzéki megismerésen, konkrét tapasztalatokon alapuló szabatos fogalomhasználat. A megismert élõlények testfelépítése és életmódja közötti alapvetõ összefüggések felismerése. Az egyes témakörökre fordított idõkeret I. Gyümölcs- és zöldségféléink Gyümölcs- és zöldségféléink károsítói kb. 12 óra II. Változások a környezetünkben kb. 9 óra III. Leggyakoribb háziállataink kb. 5 óra IV. Ház körül élõ állatok kb. 5 óra I. GYÜMÖLCSEINK ÉS ZÖLDSÉGFÉLÉINK ÉS LEGFONTOSABB KÁROSÍTÓI Cél Ismerjék meg a tanulók: – a legfontosabb gyümölcseinket, zöldségféléinket, termesztésük környezeti feltételeit, a gyakori kártevõiket és az ellenük való védekezés különbözõ formáit; – a gyümölcsök, zöldségfélék jelentõségét az egészséges táplálkozásban. Tartalom A szilvafa szervezeti felépítése, gyökérzete, törzse, lombkoronája, virágja, csonthéjas termése. A szilva kártevõje a szilvamoly, az ellene való védekezés. Az almafa fõbb részei, a metszéssel alakított lombkorona jellegzetessége. Az almatermés kialakulás és felépítése. Az almamoly fejlõdése, kártétele, az ellene való védekezés formái. A szõlõ szervezeti felépítése. A bogyótermés részei. A szõlõ gombakártevõi. A paprika és a paradicsom szervezeti felépítése, a bogyótermésük jellegzetességei, fõbb termesztési körzetei hazánkban. A sárgarépa, petrezselyem, fejes káposzta, vöröshagyma és a burgonya szervezeti felépítése, a felhasználásra kerülõ növényi részek jellegzetességei (fõgyökér, levél, hagyma, gumó). A legismertebb rovarkártevõ a cserebogár, testfelépítése, szaporodása, kártétele. Termesztett gyümölcseink és zöldségféléink jelentõsége az egészségmegõrzésben és az egészséges táplálkozásban. A környezetbarát növénytermesztés fõbb ismeretei. Követelmények Ismerjék a témakörben bemutatott zöldség- és gyümölcsfélék jellegzetes szerveinek felépítését és nevét (fõgyökérzet; mellékgyökérzet; lágy szár, fás szár; módosult szár; gumó; tönk; torzsa; egyszerû és összetett levél; virág; virágzat; bogyó stb.). A fõbb növényi részek alapján ismerjék fel a tanult zöldség- és gyümölcsféléket. Tudják egyszerû vázlatrajzzal ábrázolni a tanult zöldség- és gyümölcsfélék termését és egyéb szerveit. Ismerjék a tananyagban szereplõ termesztett növények fõ termesztési körzeteit, a zöldség és gyümölcsfélék igényeit az élettelen környezeti tényezõkkel szemben (talaj, tápanyagok, hõmérséklet, víz). Legyenek képesek a megismert növényeket megadott szempontok szerint összehasonlítani, csoportosítani, az azonosságokat és különbségeket felismerni (gyökérzet, szár, levél, terméstípus, környezeti igény). Szerezzenek tapasztalatokat az ember környezetátalakító munkájáról, a vadon élõ, õsi zöldség és gyümölcsfélék és a belõlük kinemesített fajták összehasonlításával. Tudják, hogy a tudomány fejlõdésével az ember képes bizonyos növényi tulajdonságok megváltoztatására (pl. a termés nagysága, íze, alakja stb.). Ismerjék a lakóhelyük környékén termesztett leggyakoribb zöldség- és gyümölcsféléket. Szerezzenek gyakorlatot a növényi részek vizsgálatában és az ehhez szükséges eszközök biztonságos használatában. Tudják a zöldség és gyümölcsféléink károsítóinak a nevét (cserebogár, almamoly, szilvamoly, káposztalepke, peronoszpóra) és kártételüket. Ismerjék a kártevõk elleni védekezés szükségességét, a vegyszeres és a környezetbarát növényvédelem különbözõ formáit. Szerezzenek tapasztalatokat a környezetbarát növénytermesztés alapjairól, a biokertészet és a biológiai növényvédelem lényegérõl. Tudják a tananyagban szereplõ zöldség- és gyümölcsfélék jelentõségét az egészségmegõrzésben és az egészséges táplálkozásban. Legyenek képesek az ismeretterjesztõ irodalomból (könyvek, lexikonok stb.) önállóan is információkat szerezni. Tudják a témakörben elvégzett megfigyelések, kísérletek, eredményeit, tapasztalatait elemezni, azokat szóban, írásban saját szavaikkal kifejezni. Koncentráció Környezetismeret 1–4. évfolyam Az évszakok jellemzõ idõjárása. Természeti viszonyok a lakóhelyen. Szennyezõ források a környezetünkben. A szennyezések hatása az élõlényekre. Elemi ismeretek a növények gondozásáról. A termesztett növények csoportosítása felhasználásuk szerint. Élelmiszerek, táplálékaink, zöldségek, gyümölcsök. A növények életéhez szükséges környezeti feltételek (talaj, víz, levegõ, fény, hõmérséklet). A növények tápanyagai és táplálékkészítése. A növényi élet évszakos ritmusai. Növények és az állatok egymásrautaltsága. Technika és életvitel 1–4. évfolyam Ismerkedés az anyagokkal (fa, termések, levelek, szalma, nád). A természetes és a mesterséges környezet. Az épített környezet. Az ember természetátalakító munkája. A városi és a falusi élet. A nagyvárosi élet elõnyeinek, hátrányainak megbeszélése. Természetismeret 5. évfolyam A domborzat ábrázolása a térképen. A napsugárzás, a napfény, a hõmérséklet. A hõmérséklet évi, napi változása. Hazánk éghajlatának jellemzõi. Az emberi tevékenység felszínformáló hatása. A szél és a folyóvíz felszínformáló munkája. A továbbhaladás feltételei Ismerjék a legfontosabb zöldség és gyümölcsféléink nevét, szervezeti felépítésük sajátosságait, jelentõségüket az egészséges táplálkozásban, termesztésük feltételeit. Tudják a leggyakoribb kártevõk nevét, a kártevõk szaporodását és az ellenük való védekezés különbözõ formáit. Mondjanak példákat a hazánk fõ zöldség- és gyümölcstermesztõ tájaira. II. VÁLTOZÁSOK A KÖRNYEZETÜNKBEN Cél Ismerjék meg a tanulók – a felmelegedés és lehûlés következtében végbemenõ fizikai változásokat; – tudják összekapcsolni a halmazállapotról tanultakat az idõjárási jelenségekkel; – ismerjék a levegõ és a gázok alapvetõ tulajdonságait; a levegõ nyomását; – ismerjék az alapvetõ mágneses jelenségeket; – ismerjék meg a folyadékok alapvetõ tulajdonságait; – figyeljék meg a szilárd testek úszását, merülését, lebegését a folyadékban. Tartalom A hõ érzékelése; a hõmérséklet; a hõmérséklet mérése; a folyadékos hõmérõ részei, mûködése. A szilárd testek, a folyadékok és a gázok hõtágulása. A hõ terjedése vezetéssel, áramlással és sugárzással. Hõszigetelés. Halmazállapotok, halmazállapot-változások. Olvadás és fagyás, párolgás és lecsapódás, forrás. Az idõjárás és az éghajlat jelenségeinek értelmezése, ezen belül: – a levegõ és a légkör; a levegõ, mint gáz-halmazállapotú anyag tulajdonságainak kísérleti vizsgálata; – a légnyomás és kísérleti bemutatása. Az iránytû mûködésének megértéséhez szükséges alapvetõ fizikai ismeretek, ezen belül – mágneses jelenségek: a mágnesek között tapasztalható vonzás és taszítás; – mágnesezhetõ és nem mágnesezhetõ anyagok; – a Föld mágneses tulajdonságai, az iránytû mûködése. A folyadékok tulajdonságainak kísérleti vizsgálata. A folyadékba helyezett szilárd testek úszásának, merülésének és lebegésének kísérleti bemutatása; gyakorlati vonatkozások. Követelmények Ismerjék a folyadékos hõmérõket, azok részeit, mûködését. Tudják használni a folyadékos hõmérõt. Ismerjék a Celsius-féle hõmérsékleti skálát. Tudják leolvasni a hõmérõket. Legyenek képesek a hõmérsékleti változások nyomon követésére. Ismerjék a szilárd testek, folyadékok és a gázok hõtágulásának jelenségét, és ismerjék fel ezek következményeit környezetükben. Legyenek képesek egyszerû kísérletek elvégzésére, a kísérletekbõl adódó következtetések levonására. Tudják, hogy a környezetüknél magasabb hõmérsékletû testek hõforrások. Egyszerû kísérletek segítségével ismerjék meg a hõ terjedésének különbözõ módjait: a vezetést, az áramlást és a sugárzást, és ismerjék fel ezek hatásait környezetükben. Egyszerû példákon keresztül ismerjék meg a hõszigetelést, megvalósulását és jelentõségét a mindennapi életben és az élõvilágban. Ismerjék meg a szilárd, a folyékony és a légnemû halmazállapotot, a víz példáján keresztül a halmazállapotváltozásokat és azok körülményeit. Ismerjék fel a környezetükben lejátszódó halmazállapot-változásokat. Tudják az idõjárás és az éghajlat jelenségeit értelmezni, ezen belül: – ismerjék a levegõ tulajdonságait, fontosabb alkotórészeit; – legyenek képesek egyszerû kísérletek elvégzésére a levegõ térfogatának, összenyomhatóságának és nyomásának kísérleti igazolására; – rendelkezzenek a légnyomással kapcsolatos legalapvetõbb ismeretekkel. Rendelkezzenek az iránytû mûködésének megértéséhez szükséges alapvetõ fizikai ismeretekkel, ezen belül: – egyszerû kísérletek segítségével ismerjék meg a mágnesek, illetve a mágnesek és a mágnesezhetõ anyagok között fellépõ hatásokat; – tudják, hogy minden mágnesnek két ellentétes pólusa van; – tudják az anyagokat mágneses tulajdonságaik alapján csoportosítani; – tudják, hogy a Föld is rendelkezik mágneses tulajdonságokkal; – értsék az iránytû mûködését. Legyenek képesek a folyadékok fizikai tulajdonságainak vizsgálatára szolgáló egyszerû kísérletek elvégzésére, azok magyarázatára; a folyadékok tulajdonságainak rendszerezésére, ezen belül: – rendelkezzenek a folyadéknyomással kapcsolatos legalapvetõbb ismeretekkel; – ismerjék az úszás, a merülés és a lebegés jelenségét. Koncentráció Környezetismeret 1–4. évfolyam A dolgok érzékelhetõ tulajdonságai. Összehasonlítások az érzékeltek alapján. Mérések, mértékegységek használata. Az idõjárás elemeinek megfigyelése, a víz különbözõ megjelenési formáinak felismerése. Saját testhez viszonyított irányok. Tájékozódás az iskolában és környékén. Irányok meghatározása – a négy fõ világtáj. Tájékozódás (irányok meghatározása) iránytû segítségével. Földünk–környezetünk 5. évfolyam Az idõjárás és az éghajlat elemei A település és környéke felszínének jellemzõ vizei. Technika és életvitel 1–4. évfolyam Becslés, mérés, a mérési eredmények feljegyzése. A környezet tárgyainak anyagai. Az anyagok érzékelhetõ tulajdonságai. Az idõjárásnak megfelelõ öltözködés. Épített környezet, épületek. A balesetveszélyek felismerése és megelõzése a háztartásban. A modern közlekedés eszközei (vízi közlekedés). A továbbhaladás feltételei Ismerjék a szilárd testek, a folyadékok és a gázok hõtágulásának jelenségét; ismerjék a folyadékos hõmérõ részeit, mûködését. Tudják, hogyan terjed a hõ a különbözõ halmazállapotú anyagokban. Ismerjék a halmazállapot fogalmát, változásait. Tudjanak példát mondani a természetben végbemenõ halmazállapot-változásokra. Ismerjék a levegõ, mint gáz-halmazállapotú anyag legfontosabb fizikai tulajdonságait és a légnyomást. Ismerjék a mágneses kölcsönhatás alapvetõ jelenségeit. Tudják, hogy a Föld mágneses tulajdonságokkal is rendelkezik, és az iránytû mûködésének alapelveit. Ismerjék a folyadékok fizikai tulajdonságait. Tudják, mi az alapvetõ különbség a szilárd testek úszása, lebegése és merülése között, és tudjanak azokra példákat mondani. III. HÁZIÁLLATOK Cél Ismerjék meg a tanulók – a leggyakoribb háziállataink testfelépítését, életét, tenyésztésük alapfeltételeit; – az állattenyésztés egészségügyi, környezetvédelmi és állatvédelmi szabályait. Tartalom A házisertés, a szarvasmarha, a házityúk õsei, a háziasításuk folyamata. A háziállatok õseinek élõhelye és fõbb tulajdonságai. A tananyagban szereplõ háziállatok testfelépítése, életmódja (táplálkozása), szaporodása. A háziállatok tartásának, tenyésztésének alapismeretei: tartási körülmények, takarmányozás. Az állattenyésztéssel kapcsolatos legfontosabb állatvédelmi szabályok. Követelmények Ismerjék meg a tananyagban szereplõ állatok testfelépítését, életmódját, szaporodását. Ismerjék fel és nevezzék meg a háziállatokat egy-egy jellegzetes szervezeti sajátosság alapján, (pl. koponya, fogazat, végtag). Tudjanak a megismert háziállatok közül azonosságokat és különbségeket keresni (pl. életmód, testfelépítés, szaporodás). Legyenek képesek a megismert háziállatok fõbb tulajdonságait különbözõ szempontok alapján (kültakaró, mozgás, szaporodás, táplálkozás) csoportosítani. Tudják a legfontosabb testrészek, szervek nevét (pl. végtag, fogazat stb.), és ezek alapvetõ mûködését. Tudjanak néhány példát mondani arra, mely tulajdonságokban hasonlítanak a háziállatok az õsi fajokra. Ismerjenek meg példákat a testfelépítés és az életmód kapcsolatára (fogazat – táplálkozás). Legyenek képesek egyszerû vázlatrajzokkal kifejezni a legfontosabb szervezeti sajátosságokat (pl. patás végtag, összetett gyomor, redõs és gumós zápfog, kapirgáló láb, toll). Tudják a tananyagban szereplõ háziállatok jelentõségét az egészséges táplálkozásban. Szerezzenek tapasztalatokat az ember tenyésztõi munkájáról a vadon élõ õsök és a belõlük kinemesített háziállatok összehasonlításával. Ismerjék meg a lakóhelyük környékének jellegzetes háziállatait, az állattenyésztés jelentõségét lakóhelyük gazdasági életében. Ismerjenek meg néhány õsi magyar háziállatfajtát (szürke marha, mangalica, rackajuh). Szerezzenek ismereteket az állattartás legfontosabb állat-egészségügyi és környezetvédelmi követelményeirõl. Ismerjék meg a nagyüzemi állattartás legfontosabb szabályait és az állatok védelmére vonatkozó fõbb ismereteket. Tudják, hogy a tenyésztõi munka során az ember a háziállatok fontosabb tulajdonságait megváltoztatta. Koncentráció Környezetismeret 1–4. évfolyam Az évszakok jellemzõ idõjárása. Környezetünk tisztasága, szennyezések forrásai, a szennyezések környezetkárosító hatásai. A környezetünkben elõforduló állatok megfigyelése. A vadon élõ és a tenyésztett állatok közötti különbségek. Az állatok életéhez szükséges környezeti feltételek. A környezet változásainak hatása az állatok életére. Az állatok szaporodása és táplálkozása. A növények és az állatok kapcsolatai, egymásrautaltságuk. A hazai életközösségekben megismert emlõsállatok (szarvas, õz, vaddisznó, róka) és madarak (tõkés réce, fehér gólya) testfelépítése, táplálkozása, szaporodása. Hazánk felszíne: síkságok, dombságok, hegyek. Hazánk fõ folyói, tavai. Technika és életvitel 1–4. évfolyam A természet és az ember alkotta környezet megkülönböztetése, fõbb jellemzõik. Az ember természetátalakító munkája. Technika és életvitel 5. évfolyam Az ember és a természet kapcsolata. A természetes és a mesterséges környezet jellemzõi. Az egészséges táplálkozás és az élelmiszerek alkotórészei. Természetismeret 5. évfolyam Az idõjárás és az éghajlat elemei. Hazánk éghajlatának jellemzõi. A továbbhaladás feltételei Ismerjék a leggyakoribb háziállataink nevét, testfelépítését, táplálkozását és szaporodását. Tudják az állattenyésztés és az állattartás legfontosabb egészségügyi, környezetvédelmi és állatvédelmi szabályait. Tudjanak példákat mondani a háziállatok vadon élõ õsére, továbbá régi magyar háziállatokra. Ismerjék azokat a ház körül élõ állatokat, amelyek veszélyes betegségeket terjesztenek. IV. HÁZ KÖRÜL ÉLÕ ÁLLATOK Cél Ismerjék meg a tanulók – a leggyakoribb ház körül élõ állatok fõbb jellemzõit; – a betegségeket terjesztõ, ház körül élõ állatokat; – a kedvtelésbõl tartott állatokat. Tartalom A kutya, a macska, az egér, a patkány, a füstifecske, a házi veréb testfelépítése, életmódja, szaporodása. A különbözõ kutya- és a macskafajták haszna a ház körül. Az ember egészségét is veszélyeztetõ állatok (egér, patkány, házilégy) elleni védekezés különbözõ formái. A városok különbözõ élõhelyei és az itt megtelepedõ állatok megismerése. Követelmények Ismerjék meg a tananyagban szereplõ állatok testfelépítését, életmódját, szaporodását. Ismerjék fel a ház körül élõ állatokat egy-egy sajátos testfelépítésbeli jellegük (végtagok, fogazat, kültakaró, csõr) alapján. Tudják egyszerû vázlatrajzokkal kifejezni a tanult állatok néhány sajátságos vonását. Tudjanak példákat mondani a testfelépítés és az életmód közötti kapcsolatra. Legyenek képesek a megismert állatokat megadott szempontok alapján csoportosítani, összehasonlítani, azonosságokat és különbségeket felismerni testfelépítésükben, életmódjukban és a szaporodásukban. Ismerjék meg a kutya és a macska tartásának körülményeit, szabályait, a két állatcsoport igényeit a mesterséges környezettel szemben. Ismerjék meg a lakókörnyezetükben azokat az állatokat, a melyek veszélyes betegségeket is terjeszthetnek. Tudják azokat a betegségeket, amelyeket a ház körül élõ állatok terjesztenek. Ismerjék a betegségterjesztõ állatokkal szembeni védekezés formáit. Szerezzenek tapasztalatokat a ház körül élõ madarakról, ismerjék meg a madárvédelem és a madártelepítés jelentõségét. Tudják, hogy a természetes, biológiai növényvédelemben az énekesmadaraknak fontos szerepe van. A helyi lehetõségek függvényében vegyenek részt a madarak téli etetésében és végezzenek madártelepítési tevékenységeket (etetõk, odúk készítése és kihelyezése a parkokban, a lakóházak körül, gyümölcsösökben). Szerezzenek tapasztalatokat arról, hogy az emberi települések környékén számos élõhely van, ahol bizonyos növények és állatok megtalálják életfeltételeiket. Ismerjék meg a várost mint sajátságos élõhelyet, és tudjanak néhány példát mondani az állatok (rozsdafarkú, fekete rigó, vörös vércse, nyest, róka stb.) alkalmazkodására a sajátos környezeti viszonyokhoz. Koncentráció Környezetismeret 1–4. évfolyam Az évszakok jellemzõ idõjárása. A lakóhely levegõjének tisztasága, a szennyezés különbözõ formái. A kedvtelésbõl tartott állatok viselkedése. A környezetváltozás hatása az állatok életére. Az állatok kültakarója, légzése, mozgása, táplálkozása, szaporodása. A hazai életközösségekben megismert emlõsállatok és madarak testfelépítése, életmódja és szaporodása. Technika és életvitel 1–4. évfolyam A természetes és az ember alkotta környezet megkülönböztetése, fõbb jellemzõik. Az ember természetátalakító munkája. Technika és életvitel 5. évfolyam Az ember és a természet kapcsolata. Az ember környezetátalakító munkája. A természetes és az ember alkotta környezet közötti különbség. Az állat alkalmazkodása a környezethez. Az egészséges táplálkozás és az élelmiszerek alkotórészei. Természetismeret 5. évfolyam A tanult háziállatok testfelépítése, életmódja, szaporodása. Az emlõsállatok és a madarak közös tulajdonságai. A zöldség- és gyümölcsfélék kártevõi, a vegyszeres és a környezetbarát növényvédelem. A biológiai védekezés lényege a kártevõk ellen.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes